
Okresný súd Vranov nad Topľou 6Pc/11/2026 8826200962 30. 06. 2026 JUDr. Iveta Mihóková ECLI:SK:OSVT:2026:8826200962.1
ROZSUDOK V MENE SLOVENSKEJ REPUBLIKY Okresný súd Vranov nad Topľou sudkyňou JUDr. Ivetou Mihókovou v právnej veci manželky (navrhovateľky): A. B. A., nar. XX.XX.XXXX, trvale bytom C. D. XXX, proti manželovi, ktorý návrh nepodal: E. A., nar. XX.XX.XXXX, trvale bytom C. D. XXX, o rozvod manželstva, takto rozhodol: I. Súd manželstvo účastníkov konania A. B. A., F. G., nar. XX.XX.XXXX a E. A., nar. XX.XX.XXXX, uzavreté 20.03.2021, ktoré je zapísané v Knihe manželstiev Matričného úradu obce C. D., vo zv. 7, ročník 2021, na strane 47, pod poradovým číslom 1, r o z v á d z a. II. Žiaden z účastníkov n e m á nárok na náhradu trov konania. odôvodnenie: 1. Manželka (navrhovateľka) sa návrhom podaným na tunajšom súdu dňa 26.05.2026 domáhala rozvodu jej manželstva. Vo svojom návrhu uviedla, že problémy v manželstve spôsobovala hlavne obojstranná kritika a nespokojnosť vo vzťahu, rozdielnosť pováh, prehlbujúce sa citové odcudzenie a neschopnosť nájsť spoločné riešenia. Manželstvo už neplní spoločenskú funkciu a rozvrat vzťahu je dlhodobý a trvalý. 2. Manžel s rozvodom manželstva súhlasil. 3. V zmysle ust. § 221 písm. a) zákona č. 160/2015 Z.z. Civilného sporového poriadku písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomností všetkých strán, alebo ich zástupcov, ktorí sa vzdajú odvolania. 4. V danom prípade sa obaja manželia zúčastnili pojednávania vo veci a po vyhlásení rozsudku sa vzdali práva odvolania proti všetkým jeho výrokom. Berúc do úvahy uvedené skutočnosti, písomné vyhotovenie rozsudku neobsahuje odôvodnenie. Poučenie: Proti tomuto rozsudku odvolanie nie je prípustné, pretože účastníci konania sa po jeho vyhlásení vzdali práva podať odvolanie a rozsudok nadobudne právoplatnosť dňom jeho doručenia. U p o z o r n e n i e : Podľa § 27 ods. 1 Zákona o rodine č. 36/2005 Z. z. manžel, ktorý pri uzavretí manželstva prijal priezvisko druhého manžela ako spoločné priezvisko, môže do troch mesiacov po právoplatnosti rozhodnutia o rozvode manželstva matričnému úradu oznámiť, že prijíma opäť svoje predošlé priezvisko.
Podľa § 27 ods. 2 Zákona o rodine č. 36/2005 Z. z. manžel, ktorý pri uzavretí manželstva prijal priezvisko druhého manžela ako spoločné priezvisko a zároveň si ponechal v poradí uvedené ako druhé priezvisko svoje predošlé priezvisko, môže do troch mesiacov od právoplatnosti rozhodnutia o rozvode manželstva matričnému úradu oznámiť, že upúšťa od používania spoločného priezviska.

